The Devils (film)
The Devils (, u Jugoslaviji prikazivan pod naslovom Demoni, je britanski igrani film snimljen 1971. godine u režiji Kena Russella, poznat kao najkontroverznije ostvarenje njegove karijere, odnosno kao jedan od najkontroverznijih filmova uopće.

Predstavlja adaptaciju istoimene drame Johna Whitinga, koja se, pak, temeljila na knjizi The Devils of Loudun Aldousa Huxleya u kojoj je opisana tzv. afera loudunskih demona koja se zbila u Francuskoj 1630-ih. Protagonist, koga tumači Oliver Reed, je Urbain Grandier, popularni katolički župnik grada Loudun, sklon ljubavnim aferama, a koji postaje predmetom opsesije sestre Jeanne od Anđela (čiji lik tumači Vanessa Redgrave), opatice lokalnog uršulinskog samostana. Radnja prikazuje kako ona gubi razum, ali i izaziva masovnu histeriju koja će dovesti do javnog egzorcizma i optužbi za vještičarenje zbog kojih Grandier na kraju završi na lomači.

The Devils je izazvao veliku pažnju prije svega zbog šokantne eksplicitnosti u scenama nasilja, ali i golotinje i seksa. Još prije same premijere Russell je bio prisiljen izbaciti dio materijala kako bi dobio službeno odobrenje britanskih cenzora, čak i uz najstroži X rejting. U brojnim drugim zemljama je film, pod optužbom za blasfemiju i vrijeđanje osjećaja katolika bio službeno zabranjen za prikazivanje, dok se danas prikazuje skraćena verzija iz koje je Warner Bros. bio izbacio brojne "problematične" scene kako bi u SAD od cenzorskog odbora MPAA dobio oznaku "R". One su uključivale i scenu orgija u kojoj poludjele redovnice spolno opće sa statuom Isusa; za nju se dugo vremena smatralo da je izgubljeni prije nego što je, zahvaljujući naporima kritičara Marka Kermodea, uključena u kasnije restaurirane verzije. Iako je The Devils nakon toga u nekoliko navrata prikazan u integralnom obliku, dan-danas se smatra jednim od najnedostupnijih filmskih ostvarenja u svijetu.

Uloge
 Oliver Reed ... Otac Urbain Grandier
 Vanessa Redgrave ... Sestra Jeanne od Anđela
 Dudley Sutton ... the Baron de Laubardemont
 Max Adrian ... Ibert
 Gemma Jones ... Madeleine De Brou
 Murray Melvin ... Otac Mignon
 Michael Gothard ... Otac Pierre Barre
 Georgina Hale ... Philippe Trincant
 Brian Murphy ... Adam
 John Woodvine ... Louis Trincant
 Christopher Logue ... Kardinal Richelieu
 Kenneth Colley ... Legrand
 Graham Armitage ... Louis XIII od Francuske
 Andrew Faulds ... Rangier
 Judith Paris ... Sestra Judith
 Catherine Willmer ... Sestra Catherine

Vidi još
Majka Ivana od Anđela

Izvori

Vanjske veze
 
 
 
 Information on the Channel 4 UK screening in 2002

Britanski filmovi
Historijski filmovi
Authority control 2